Χιφικεπούνιε Ποχάμπα

Ο Χιφικεπούνιε Λουκάς Ποχάμπα (Hifikepunye Lucas Pohamba, 1936-) είναι πολιτικός από τη Ναμίμπια. Κέρδισε τις προεδρικές εκλογές που διεξήχθησαν το 2004 στην αφρικανική χώρα και ορκίστηκε δεύτερος πρόεδρος της χώρας στις 21 Μαρτίου του 2005. Είναι επίσης ηγέτης του κόμματος SWAPO από τον Νοέμβριο του 2007. Στις εκλογές που διενεργήθηκαν τον Νοέμβριο του 2009 επανεξελέγη πρόεδρος με ποσοστό άνω του 76% των ψήφων. Παρέμεινε πρόεδρος ως τις 21 Μαρτίου 2015, οπότε τον διαδέχθηκε ο Χάγκε Γκέινγκομπ. Το 2014 του απονεμήθηκε το βραβείο Μο Ιμπραχίμ.

 Βιογραφία 
 Πρώτα χρόνια και πολιτικός ακτιβισμός 
Γεννήθηκε στις 18 Αυγούστου του 1936Προφίλ του πολιτικού, Klausdierks.com.National Assembly profile for Pohamba .. Μορφώθηκε σε σχολείο ιεραποστόλων της Αγγλικανικής Εκκλησίας. Σε ηλικία 25 ετών έγινε ιδρυτικό μέλος του SWAPO το 1960."Προφίλ: Hifikepunye Pohamba", BBC News, 22 Νοεμβρίου 2004. Για την πολιτική του δραστηριότητα συνελήφθη και μεταφέρθηκε στη Νότια Ροδεσία, από όπου απελάθηκε λίγο αργότερα. Εξέτισε φυλάκιση 4 μηνών στη Ναμίμπια.Βιογραφικό σημείωμα του πολιτικού , ιστότοπος της ναμιμπιανής κυβέρνησης .. Το 1964 μετέβη στη Λουσάκα και ίδρυσε το εκεί γραφείο του SWAPO και ήταν αντιπρόσωπος του SWAPO σε όλη την Αφρική παρότι σπούδαζε Πολιτικές Επιστήμες τη δεκαετία του 1980 στη Σοβιετική Ένωση.. 

 Πολιτική καριέρα 
Το 1989 ηγήθηκε της προεκλογικής εκστρατείας του SWAPO  και ήταν μέλος της Συντακτικής Εθνοσυνέλευσης, από το 1989 ως τον Μάρτιο του 1990.Κατάλογος μελών Συντακτικής Συνέλευσης , parliament.gov.na. Το 1990 η χώρα του έγινε ανεξάρτητη και ο ίδιος εξελέγη μέλος της Εθνοσυνέλευσης. Υπηρέτησε ως υπουργός Εσωτερικών από τον Μάρτιο του 1990 ως το 1995, υπουργός Αλιείας και Θαλασσίων Πόρων από το 1995 ως το 1997, και υπουργός άνευ Χαρτοφυλακίου από το 1997 ως τον Μάρτιο του 2000."Nujoma names new cabinet", IRIN, 20 Μαρτίου 2000. Εξελέγη γενικός γραμματέας του SWAPO το 1997 και αντιπρόεδρος του κόμματος το 2002.Διορίστηκε υπουργός Εδαφών το 2001,"President appoints ruling party secretary-general new land minister", Nampa, 26  Ιανουαρίου 2001. και στο αξίωμα αυτό παρέμεινε μέχρι την εκλογή του στην προεδρία το 2005. Ως υπουργός εδαφών προχώρησε σε αναδασμό της γης των λευκών προς όφελος των φτωχών μαύρων.
 Πρόεδρος 
Τον Μάιο του 2004 με 341 ψήφους υπέρ έναντι 167 για τον Χίντιπο Χαμουτένια, ο Ποχάμπα έλαβε το χρίσμα από το κόμμα του για τη διεκδίκηση της προεδρίαςPetros Kuteeue, "Pohamba the winner", The Namibian, 31 Μαΐου 2004. . Μέσω του κόμματος SWAPO (Λαϊκή Οργάνωση της Νοτιοδυτικής Αφρικής), αναδείχθηκε νικητής των προεδρικών εκλογών της 15 Νοεμβρίου - 16 Νοεμβρίου 2004 με 76,44% των ψήφων"ELECTION UPDATE 2004, NAMIBIA" , EISA report, number 3, 10 Δεκεμβρίου 2004, page 9. . Υποστηρίχτηκε από τον προκάτοχό του, Σαμ Νουγιόμα. "Namibians Prepare to Vote", VOA News, 14 Νοεμβρίου 2004. Η νίκη του χαρακτηρίστηκε "σαρωτική", αλλά η αντιπολίτευση διέκρινε λάθη."Swapo man wins Namibia landslide", BBC News, 21 Νοεμβρίου 2004. 

Ανέλαβε καθήκοντα στις 21 Μαρτίου του 2005"Namibia Swears-in New President", VOA News, 21 Μαρτίου 2005. Στις 29 Νοεμβρίου του 2007, μετά την παραίτηση του Νουγιόμα από την προεδρία του κόμματος, ο Ποχάμπα εξελέγη πρόεδρος του SWAPO από το συνέδριο του κόμματος, χωρίς να χρειαστεί καταμέτρηση των ψήφων, αφού ήταν και ο μοναδικός υποψήφιος."Nujoma succeeded by Pohamba", AFP, 30 Νοεμβρίου 2007. Το Κογκρέσο επέλεξε τον Ποχάμπα επίσης ως μοναδικό υποψήφιο του κόμματος για τις προεδρικές εκλογές του 2009.Brigitte Weidlich, "A title for Nujoma, brickbats for media", The Namibian, 3 Δεκεμβρίου 2007."Namibia: Pohamba for 2009 polls" , News24.com, 4 Δεκεμβρίου 2007.

Ο Ποχάμπα κέρδισε και τις προεδρικές εκλογές του 2009 με 611.241 ψήφους (76,42%) έναντι 88.640 ψήφους και ποσοστό 11,08% για τον κυριότερο αντίπαλό του, Χιντίπο Χαμουτένια.Final result for Presidential election  5 Δεκεμβρίου 2009.

 Παραπομπές 

Κατηγορία:Πρόεδροι της Ναμίμπιας